pythainlp/thai-wiki-dataset-v3 huggingface dataset:
หุบผาชัน

หุบผาชัน (canyon) หรือ โกรกธาร (gorge) เป็นร่องลึกระหว่างผาชันหรือหน้าผาซึ่งเกิดจากการผุพังอยู่กับที่หรือการกัดกร่อนของแม่น้ำเป็นเวลานานทางภูมิศาสตร์ แม่น้ำมีแนวโน้มตามธรรมชาติที่จะตัดผ่านพื้นผิวเบื้องล่างอยู่แล้ว จนสุดท้ายจะชะชั้นหินออกไปแล้วตะกอนจะถูกพัดพาไปตามกระแสน้ำ ก้นแม่น้ำจะค่อย ๆ สูงขึ้นแตะความสูงเส้นฐานซึ่งมีความสูงเท่ากับแหล่งน้ำที่แม่น้ำไหลลงสู่นั้น กระบวนการผุพังอยู่กับที่และการกัดกร่อนจะก่อให้เกิดหุบผาชันเมื่อต้นน้ำและชะวากทะเลมีความสูงต่างกันมาก โดยเฉพาะอย่างยิ่งเมื่อไหลผ่านบริเวณซึ่งชั้นหินที่อ่อนกว่าอยู่รวมกับชั้นที่แข็งกว่าซึ่งทนทานต่อการผุพังอยู่กับที่
ธรณีสัณฐานที่เกิดจากการกร่อน
ธรณีสัณฐานธารน้ำ
กระจกสะท้อนกรรม

The Mirror กระจกสะท้อนกรรม เป็นละครชุดทางโทรทัศน์แนว ดราม่า-สืบสวน-สยองขวัญ สร้างจากบทประพันธ์ของ นำมาสร้างเป็นละครโทรทัศน์ทางไทยทีวีสีช่อง 3 ในปี 2561 ผลิตละครโดย บริษัท มายน์แอทเวิร์คส์ จำกัด ออกอากาศทุกวันวันอาทิตย์ เวลา 17.00 – 18.00 น. เริ่มออกอากาศตอนแรกวันที่ 7 ตุลาคม พ.ศ. 2561 - ปัจจุบัน
== รายชื่อตอน ==
=== พ.ศ. 2561 (ปี 1) ===
=== พ.ศ. 2562 (ปี 2) ===
== เพลงประกอบละคร ==
เพลง   - ขับร้องโดย
เพลง ดาว - ขับร้องโดย Mild (ตอนที่ 18 เวลาของความรัก) (เพลงในตอน)
เพลง เธอทั้งนั้น (สุดที่รัก) - ขับร้องโดย Groove Riders (ตอนที่ 18 เวลาของความรัก) (เพลงในตอน)
เพลง เข้ากันดี - ขับร้องโดย Scrubb (ตอนที่ 19 เผลอรักนักต้มตุ๋น) (เพลงในตอน)
เพลง คนนี้ - ขับร้องโดย Scrubb (ตอนที่ 19 เผลอรักนักต้มตุ๋น) (เพลงในตอน)
เพลง หากฉันตาย [Ost.ขอเป็นเจ้าสาวสักครั้งให้ชื่นใจ] - ขับร้องโดย Violette Wautier (ตอนที่ 19 เผลอรักนักต้มตุ๋น) (เพลงในตอน)
เพลง ขอโทษที่ยังเหงา - ขับร้องโดย EMOOSCENE (ตอนที่ 22 ปฏิบัติการ (รัก) ขนหัวลุก) (เพลงในตอน)
== ข้อมูลการออกอากาศ ==
ละครเรื่องนี้ได้ถ่ายทำในปี 2554 กำหนดออกอากาศในปี 2555 แต่ไม่ได้ออกอากาศ เนื่องจากรายการทางสถานีไม่ว่าง จึงได้นำมาออกอากาศในปี 2561
== แหล่งข้อมูลอื่น ==
โบ๊ท ลุยงานหนักท้าทาย The Mirror กระจกสะท้อนกรรม (siamzone.com)
“The mirror กระจกสะท้อนกรรม” ซีรีส์ที่ทำให้คุณหันกลับมามองตัวเอง (mgronline.com)
ซีรีส์ The mirror กระจกสะท้อนกรรม เรื่อง "สืบ"  (pantip.com)
ซีรีส์สะท้อนกรรมเรื่องใหม่ “The mirror กระจกสะท้อนกรรม” เรื่องสั้นที่สะท้อนถึง กรรมดี และ ไม่ดี ลงจอที่ช่อง3 (samakomnakkaobunteung.com)
The mirror กระจกสะท้อนกรรม (newsplus.co.th)
The mirror กระจกสะท้อนกรรม (th-th.facebook.com)
#themirrorกระจกสะท้อนกรรม (twitter.com)
instagram.com
ละครโทรทัศน์ไทย
ละครชุด
ละครแนวชีวิต
ละครสร้างสรรค์ทางสังคม
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2561
ละครโทรทัศน์ไทยที่ออกอากาศตั้งแต่ พ.ศ. 2561
รายการโทรทัศน์ที่ยุติการออกอากาศในปี พ.ศ. 2562
บ้านหลวง (แก้ความกำกวม)

บ้านหลวง อาจหมายถึง
== เขตการปกครอง ==
อำเภอบ้านหลวง  จังหวัดน่าน
ตำบลบ้านหลวง อำเภอจอมทอง จังหวัดเชียงใหม่
* เทศบาลตำบลบ้านหลวง
ตำบลบ้านหลวง อำเภอแม่อาย จังหวัดเชียงใหม่
* องค์การบริหารส่วนตำบลบ้านหลวง
ตำบลบ้านหลวง อำเภอดอนตูม จังหวัดนครปฐม
* องค์การบริหารส่วนตำบลบ้านหลวง
ตำบลบ้านหลวง อำเภอเสนา จังหวัดพระนครศรีอยุธยา
* องค์การบริหารส่วนตำบลบ้านหลวง
ตำบลบ้านหลวง อำเภอดอนพุด จังหวัดสระบุรี
== สถานศึกษา ==
โรงเรียนบ้านหลวง อำเภอพร้าว จังหวัดเชียงใหม่
โรงเรียนบ้านหลวง อำเภอฝาง จังหวัดเชียงใหม่
โรงเรียนบ้านหลวง อำเภอแม่อาย จังหวัดเชียงใหม่
โรงเรียนบ้านหลวง อำเภอบ้านหลวง จังหวัดน่าน
โรงเรียนบ้านหลวงวิทยา อำเภอดอนตูม จังหวัดนครปฐม
== วัด ==
วัดบ้านหลวง อำเภอขาณุวรลักษบุรี จังหวัดกำแพงเพชร
วัดบ้านหลวง อำเภอพร้าว จังหวัดเชียงใหม่
วัดบ้านหลวง อำเภออมก๋อย จังหวัดเชียงใหม่
วัดบ้านหลวง อำเภอดอนตูม จังหวัดนครปฐม
วัดบ้านหลวง อำเภอปง จังหวัดพะเยา
วัดบ้านหลวง อำเภอบางแพ จังหวัดราชบุรี
วัดบ้านหลวง อำเภอแม่ทะ จังหวัดลำปาง
ฟ็อคเคอ-วุล์ฟ เอ็ฟเว 190

ฟ็อคเคอ-วุล์ฟ เอ็ฟเว 190 เวือร์เกอร์ (Focke-Wulf Fw 190 Würger|italic=unset) เป็นเครื่องบินขับไล่เยอรมันเครื่องยนต์เดียวที่นั่งเดี่ยว ออกแบบโดยควร์ท ทังค์ ถือเป็นเครื่องบินโจมตีที่นิยมใช้ที่สุดรุ่นหนึ่งของลุฟท์วัฟเฟอในช่วงสงครามโลกครั้งที่สอง
เอ็ฟเว 190 เริ่มใช้งานครั้งแรกในฝรั่งเศสในเดือนสิงหาคม ค.ศ. 1941 และพิสูจน์ตนเองว่ามีความเหนือกว่าเครื่องบินโจมตีเบา Spitfire Mk. V ของกองทัพอากาศหลวงอังกฤษในทุกด้าน ส่งผลให้กองทัพอากาศหลวงอังกฤษต้องพัฒนา Spitfire Mk. IX ขึ้นมารับมือกับเอ็ฟเว 190
==คุณลักษณะ (รุ่นย่อย Fw 190 A-8)==

==อ้างอิง==
 
เครื่องบินฟ็อคเคอ-วุล์ฟ
เครื่องบินขับไล่
เครื่องบินขับไล่ในสงครามโลกครั้งที่สอง
เครื่องบินเยอรมันในสงครามโลกครั้งที่สอง
Aarambh

redirect อารามบห์ มหารานี
Karthika Nair

redirect กาติกา นาแอร์
กาติกา นาแอร์

กาติกา นาแอร์ (Karthika Nair เกิดวันที่ 27 มิถุนายน 1992) เธอเป็นนักแสดงหญิงชาวอินเดีย เธอเริ่มแสดงครั้งแรกตั้งแต่ปี 2009 ในภาพยนตร์ภาษาเตลูกู เรื่อง Josh แต่เธอประสบความสำเร็จเป็นครั้งแรกจากภาพยนตร์ภาษาทมิฬ เรื่อง Ko และการรับบทเป็นนักแสดงหลักในเรื่อง Aarambh
==ผลงานด้านการแสดง==
===ภาพยนตร์===
===ละครโทรทัศน์===
==อ้างอิง==
==แหล่งข้อมูลอื่น==
นักแสดงอินเดีย
ซาราห์ ชาฮิ

อาฮู จาฮาโซอัส "ซาราห์" ชาฮิ (
آهو جهانسوز سارا شاهی ; เกิด 10 มกราคม 1980) เป็นนักแสดงลูกครึ่งชาวอิหร่าน-อเมริกัน เธอมีผลงานเด่นคือ Fairly Legal, The L Word, Person of Interest., Life, Alias.
==ผลงานด้านการแสดง==
===ภาพยนตร์===
===ละครโทรทัศน์===
==อ้างอิง==
==แหล่งข้อมูลอื่น==
พงศาวลีง่อก๊ก

บทความนี้ประกอบด้วยพงศาวลีของสมาชิกตระกูลซุน (孫 ซุน) ซึ่งปกครองรัฐง่อก๊ก (ค.ศ. 229–280) ในยุคสามก๊ก (ค.ศ. 220-280) ของจีน
==ซุนเกี๋ยน, ซุนเชียง และซุนเจ้ง==
กล่าวกันว่าซุนเกี๋ยนสืบเชื้อสายมาจากซุนวู ผู้เขียนพิชัยสงครามซุนจื่อ
ซุนเกี๋ยนและซุนเชียงเป็นพี่น้องฝาแฝดกัน ซุนเจ้งเป็นน้องชายของซุนเกี๋ยน ซุนเกี๋ยนมีน้องสาวซึ่งแต่งงานกับซีเจิน (สฺวี เจิน)
ซีเจินและน้องสาวของซุนเกี๋ยนมีบุตรชายชื่อซีคุน (สฺวี คุน) บุตรสาวของซีคุนแต่งงานกับซุนกวนบุตรชายของซุนเกี๋ยน 
==ซุนเกี๋ยน==
ซุนเกี๋ยนมีบุตรชายสี่คนคือซุนเซ็ก, ซุนกวน, ซุนเซียง และซุนของ และมีบุตรสาวหนึ่งคนคือซุนฮูหยิน ทั้งห้าคนเป็นบุตรที่เกิดกับภรรยาชื่องอฮูหยินซึ่งเป็นพี่สาวของงอเก๋ง ซุนฮูหยินแต่งงานกับเล่าปี่
ซุนเกี๋ยนมียังบุตรสาวอีกสองคน บุตรสาวคนหนึ่งเกิดกับภรรยาน้อยของซุนเกี๋ยนชื่อเฉินชื่อ บุตรสาวคนนี้แต่งงานกับพัวมี่ (พาน มี่) บุตรชายของพัวโยย
ซุนเกี๋ยนยังมีบุตรชายคนที่ห้าชื่อซุนลองซึ่งไม่ทราบว่ามารดาคือใคร เช่นเดียวกับบุตรสาวคนสุดท้ายผู้ซึ่งแต่งงานกับหง จือ
===ซุนเซ็ก===
ซุนเซ็กแต่งงานกับไต้เกี้ยว บุตรสาวคนโตของเฉียวกง จิวยี่แต่งงานกับเสียวเกี้ยว บุตรสาวคนเล็กของเฉียวกง
บุตรชายของซุนเซ็กชื่อซุน เช่า ซุน เช่ามีบุตรชายชื่อซุน เฟิ่ง ซุนเซ็กมีบุตรสาวหลายคน บุตรสาวคนหนึ่งแต่งงานกับโกะเช่า (กู้ เช่า) บุตรชายของโกะหยง บุตรสาวอีกคนแต่งงานกับลกซุน และมีบุตรสาวอีกคนแต่งงานกับจูจี้ บุตรชายของจูตี ไม่ทราบแน่ชัดว่าบุตรของซุนเซ็กเหล่านี้เกิดกับไต้เกี้ยวหรือไม่
ในยุคราชวงศ์ถัง มีบันทึกว่ามีผู้สืบเชื้อสายของซุนเซ็กรุ่นที่ 13 ที่ไม่ปรากฏชื่อเป็นพระอาจารย์ในพุทธศาสนาที่วัดหลิงอิ่น
===ซุนกวน===
===ซุนเซียง===
ซุนเซียงแต่งงานกับชีฮูหยิน มีบุตรชายคือซุน ซง
===ซุนของ===
ซุนของแต่งงานกับบุตรสาวของน้องชายของโจโฉ มีบุตรชายคือซุน ไท่ บุตรชายของซุน ไท่คือซุน ซิ่ว บุตรชายของซุน ซิ่วคือซุน เจี่ยน 
==ซุนเชียง==
ซุนเชียงมีบุตรชายสองคนคือซุน เปินและซุน ฝู่ ซุนเปินมีอายุมากกว่าซุนฝู่
===ซุน เปิน===
===ซุน ฝู่===
==ซุนเจ้ง==
ซุนเจ้งมีบุตรชายห้าคนคือซุนเฮ่า, ซุนยฺหวี, ซุนเจี่ยว, ซุนฮฺวั่น และซุนเชียน
===ซุนเฮ่า (บุตรชายของซุนเจ้ง)===
===ซุนยฺหวี===
===ซุนเจี่ยว===
===ซุนฮฺวั่น===
==ซุนเหอ (ปั๋วไห่)==
==ดูเพิ่ม==
พงศาวลีวุยก๊ก
พงศาวลีจ๊กก๊ก
==อ้างอิง==
ตันซิ่ว. จดหมายเหตุสามก๊ก (ซันกั๋วจื้อ).
Dong, You, ed. (1819). "Tang Hangzhou Lingyin Shan Tianzhu Si Dadeshen Fashi Ta Ming" (唐杭州靈隱山天竺寺大德詵法師塔銘) ใน Quan Tang Wen (全唐文) เล่มที่ 918.
ฝาง เสฺวียนหลิ่ง. จดหมายเหตุราชวงศ์จิ้น (จิ้นชู).
เผย ซงจือ. อรรถาธิบายจดหมายเหตุสามก๊ก.
สามก๊ก
ง่อก๊ก
พงศาวลี
ยุทธการที่ทาลัส

ยุทธการที่ทาลัส (; معركة نهر طلاس|translit=Maʿrakat nahr Ṭalās; ) เป็นการสู้รบระหว่างรัฐเคาะลีฟะฮ์อับบาซียะฮ์ร่วมมือกับจักรวรรดิทิเบตเข้าต่อกรกับราชวงศ์ถังของจีนสมัยถังเฉวียนจงฮ่องเต้ ยุทธการนี้เกิด ณ เอเชียกลางในปี ค.ศ. 751 สนามรบนี้นักประวัติศาสต์ยังไม่สามารถระบุได้ว่าอยู่ ณ ที่ใดแต่เชื่อว่าอยู่ใกล้พรมแดนประเทศคาซัคสถานและประเทศคีร์กีซสถาน ริมฝั่งเแม่น้ำ Talas ในปัจจุบัน
หลังพิชิตจักรวรรดิแซสซานิดได้ในปี ค.ศ. 651 ราชวงศ์มุสลิมอุมัยยะฮ์ได้แผ่อำนาจเข้ามาในเอเชียกลางและปะทะกับชนพื้นเมืองหลายกลุ่ม รวมถึงราชวงศ์ถังที่ครอบครองดินแดนในเอเชียกลางเช่นกัน ในปี ค.ศ. 715 จีนส่งทหารไปช่วยกษัตริย์อิคชิดแห่งเฟอร์กานายึดบัลลังก์คืนจากอลูตาร์ กษัตริย์องค์ใหม่ที่ได้รับหนุนจากอุมัยยะฮ์ สองปีต่อมา ทัพอุมัยยะฮ์ถูกทัพจีนตีแตกหลังล้อมเมืองอัคซู ต่อมาในปี ค.ศ. 750 อัส-ซัฟฟะห์แห่งราชวงศ์อับบาซียะฮ์โค่นล้มราชวงศ์อุมัยยะฮ์ได้สำเร็จ ก่อนจะส่งทหารไปที่เอเชียกลางเพื่อปกป้องดินแดน
ในเดือนกรกฎาคม ค.ศ. 751 ทัพอับบาซียะฮ์พบกับทัพราชวงศ์ถังที่ริมฝั่งแม่น้ำทาลัส โดยฝ่ายอับบาซียะฮ์มีกำลังสนับสนุนจากทิเบต ในขณะที่ฝ่ายกองทัพถังนำโดยแม่ทัพ เกาเซียนจื่อ (แม่ทัพกองกำลังอันซี Anxi รักษาดินแดนตะวันตก) มีกองทัพจากเมืองเฟอร์กานาและทหารรับจ้างชาวคาร์ลุครวมกันประมาณ 30,000 นาย (ทัพถัง 10,000 นาย คาร์ลุค 20,000 นาย) แหล่งข้อมูลหลายแหล่งบันทึกถึงกำลังพลที่ต่างกัน โดยบางแหล่งประเมินทัพทั้งสองฝ่ายไว้สูงถึง 100,000 นาย ซึ่งอาจเป็นการกล่าวเกินจริง ทั้งสองฝ่ายตั้งทัพโดยมีพลธนูและพลหอกอยู่ด้านหน้าและมีทหารม้าด้านข้าง ทั้งสองฝ่ายผลัดกันแพ้ชนะเป็นเวลา 3 วัน ก่อนที่วันที่ 4 ทัพจีนแตกพ่ายเนื่องจากถูกทหารชาวคาร์ลุคที่แปรพักตร์โจมตีด้านข้างและถูกทัพอับบาซียะฮ์ตีขนาบจากด้านหน้า
หลังยุทธการนี้ ฝ่ายอับบาซียะฮ์มีโอกาสรุกเข้าเอเชียกลางมากขึ้น ในขณะที่ฝ่ายทัพถังต้องถอยร่นกลับไปที่เมืองโชวสือ (Qiuci) เพื่อเตรียมตัวโต้กลับอีกครั้ง แต่เหตุการไม่คาดฝันก็เกิดขึ้นเมื่อส่วนกลางได้เรียกกองกำลังกลับไปเมืองหลวง เพื่อนำกำลังไปรบกับกบฏอันลูชานที่มีต้นกำเนิดในตอนเหนือของจีน การขยายอำนาจในเอเชียกลางของอับบาซียะฮ์ทำให้ราชวงศ์นี้รับวัฒนธรรมและวิทยาการใหม่ ๆ เข้ามา โดยเฉพาะอย่างยิ่งการผลิตกระดาษจากจีน
== อ้างอิง ==
ยุทธการ
คริสต์ศตวรรษที่ 8
ควร์ท ทังค์

ควร์ท วัลเดอมาร์ ทังค์ (Kurt Waldemar Tank) เป็นวิศวกรการบินและนักบินทดสอบชาวเยอรมัน เขาเป็นหัวหน้าแผนกออกแบบที่บริษัทฟ็อคเคอ-วุล์ฟระหว่าง ค.ศ. 1931–1945 เขามีส่วนในการออกแบบเครื่องบินรบที่สำคัญของลุฟท์วัฟเฟอในสงครามโลกครั้งที่สอง เช่น เครื่องบินขับไล่ เอ็ฟเว 190 และเครื่องบินขับไล่และสกัดกั้น เทอา 152 รวมทั้งเครื่องบินพาณิชย์ เอ็ฟเว 200
==อ้างอิง==
นักออกแบบอากาศยาน
ทหารชาวเยอรมันในสงครามโลกครั้งที่หนึ่ง
นักวิทยาศาสตร์ชาวเยอรมัน
วิศวกรการบินชาวเยอรมัน
บุคคลจากจังหวัดกูยาวือ-ปอมอแช
มนตรี อุดมพงษ์

มนตรี อุดมพงษ์ เป็นนักข่าวภาคสนาม ของรายการข่าว 3 มิติ เขาเป็นที่รู้จักจากการรายงานสดในสถานที่เกิดเหตุ และปรากฏตัวต่อหน้าผู้ชมทั้งประเทศเมื่อครั้งรายงานสดผ่านเหตุการณ์มัสยิดกรือเซะ
มนตรีเป็นหนึ่งในนักข่าวที่มีความสันทัดกรณีความไม่สงบในชายแดนภาคใต้ของประเทศไทย เขาได้รับการยกย่องจากดวงกมล เทวพิทักษ์ นักข่าวช่อง 5 ในฐานะนักข่าวที่มีเอกลักษณ์ และเป็นที่ชื่นชอบของผู้คน
== ประวัติ ==
มนตรีสำเร็จการศึกษาระดับปริญญาตรีภาควิชาภาษาไทย จากคณะมนุษยศาสตร์และสังคมศาสตร์ มหาวิทยาลัยมหาสารคาม และเป็นนักข่าวไอทีวีประจำอยู่ที่จังหวัดขอนแก่นเป็นเวลา 2 ปี ก่อนที่จะได้รับการเรียกตัวมาประจำอยู่ที่กรุงเทพมหานคร แต่ยังคงอยู่ในส่วนของข่าวภูมิภาค
ครั้นเมื่อวันที่ 4 มกราคม พ.ศ. 2547 ได้เกิดเหตุการณ์ปล้นปืนที่ค่ายกรมหลวงนราธิวาสราชนครินทร์ จังหวัดนราธิวาส ซึ่งมีนักข่าวเดินทางไปทำข่าวเป็นจำนวนมาก เมื่อข่าวเริ่มแผ่วลง นักข่าวเริ่มทยอยเดินทางกลับ หากแต่ยังคงเหลือทีมของเขาที่ยังคงหาข้อมูลอยู่จนถึงเดือนเมษายน
กระทั่งเกิดเหตุการณ์ที่มัสยิดกรือเซะ ซึ่งเป็นครั้งแรกที่มนตรีทำการรายงานสดโดยไม่มีสคริปต์ และสำนักข่าวต่างประเทศได้ใช้ภาพจากทีมของเขา
เดือนตุลาคม พ.ศ. 2547 เขาได้เดินทางไปที่จังหวัดยะลาเพื่อทำข่าวการค้นหาระเบิด ปรากฏว่ามีระเบิดครั้งที่สองเกิดขึ้นห่างจากเขาประมาณ 50 เมตร และเป็นครั้งแรกที่เขาพบการระเบิดต่อหน้าในระยะที่ใกล้มาก
จากเหตุการณ์ที่ผ่านมา ได้ทำให้เขาเรียนรู้และระมัดระวังมากขึ้น และในภายหลัง เขาได้ย้ายมาอยู่ช่อง 3 เพื่อทำสกูปข่าว “ลมหายใจปลายด้ามขวาน” โดยเดินทางสู่ตากใบ ซึ่งเขาประสบกับเหตุการณ์เฉียดระเบิดอยู่หลายครั้ง
ส่วนในเดือนมีนาคม พ.ศ. 2561 เขาได้ร่วมแสดงความคิดเห็นต่อการลงโทษผู้กระทำผิดในคดีเสือดำ
== กิจกรรมเพื่อสังคม ==
เดือนมกราคม พ.ศ. 2561 มนตรีได้เป็นผู้บรรยายวิชาศึกษาทั่วไปในหัวข้อ “การคมนาคมและการท่องเที่ยวใน สปป.ลาว” ที่มหาวิทยาลัยราชภัฏสวนสุนันทา
== รางวัลที่ได้รับ ==
พ.ศ. 2555 – รางวัลชมเชย รางวัลแสงชัย สุนทรวัฒน์ ปีที่ 15 จัดโดยสมาคมนักข่าววิทยุและโทรทัศน์ไทย
พ.ศ. 2561 – รางวัลผู้สื่อข่าวดีเด่น รางวัลโทรทัศน์ทองคำ ครั้งที่ 32 ณ ศูนย์วัฒนธรรมแห่งประเทศไทย
พ.ศ. 2561 – รางวัลเชิดชูเกียรติ ผู้สื่อข่าวภาคสนามดีเด่น จากสมาคมผู้สื่อข่าวและช่างภาพอาชญากรรมแห่งประเทศไทย
== อ้างอิง ==
ผู้ประกาศข่าวช่อง 3
ผู้ประกาศข่าวไอทีวี-ทีไอทีวี-ทีวีไทย
ผู้รอดชีวิตจากการระเบิด
บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
แอ็นสท์ ไฮง์เคิล

ดร.แอ็นสท์ ไฮง์เคิล (Ernst Heinkel) เป็นนักออกแบบเครื่องบิน วิศวกรการบินชาวเยอรมัน และมีตำแหน่งเป็นแวร์เวียร์ทชัฟทซ์ฟือเรอร์ในสมัยไรช์ที่สามและเป็นสมาชิกของพรรคนาซี เขายังเป็นเจ้าของโรงอากาศยานไฮง์เคิล (Heinkel-Flugzeugwerke) ซึ่งเป็นผู้ผลิตเครื่องบินไฮง์เคิล เฮ 178 อากาศยานติดเครื่องยนต์เจ็ตเครื่องแรกของโลก
==ประวัติ==
ไฮง์เคิลเกิดที่เมืองกรุนบัค ชานเมืองชตุทท์การ์ท จบการศึกษาจากสถาบันเทคนิคชตุทท์การ์ท และเริ่มสนใจในศาสตร์การบินเมื่อได้เห็นเรือเหาะเซ็พเพอลีน เมื่อมีอายุได้ 21 ปีเขาไปชมงานแอร์โชว์นานาชาติที่ฟรังค์ฟวร์ทอัมไมน์ และมีมองว่าการบินคือคมนาคมแห่งอนาคต ในปีนั้นเขาเริ่มลงมือสร้างเครื่องบินของตนเองด้วยการช่วยเหลือแนะนำของเฮนรี ฟาร์แมน (Henri Farman)
ไฮง์เคิลประสบอุบัติเหตุเครื่องบินตกจนได้รับบาดเจ็บหนักใน ค.ศ. 1911 ถึงกระนั้น เขายังคงเดินตามศาสตร์การบินต่อไป เขาเข้าทำงานที่บริษัทอากาศยานอัลบาทร็อส (Albatros Flugzeugwerke) และมีส่วนพัฒนาเครื่องบิน Albatros B.II จนสำเร็จ เครื่องบินนี้ถูกใช้งานในต้นสงครามโลกครั้งที่หนึ่ง ภายหลังลาออกจากอัลบาทร็อส เขาตั้งบริษัทของตนเองใน ค.ศ. 1921 ที่เมืองวาร์เนอมึนเดอ (Warnemünde) และเนื่องจากกองกำลังป้องกันประเทศเยอรมนีถูกจำกัดการมีเครื่องบินจากผลของสนธิสัญญาแวร์ซาย ทำให้ไฮง์เคิลจำเป็นมองหาลูกค้าต่างประเทศ เช่น สวีเดน ญี่ปุ่น
เมื่อฮิตเลอร์ก้าวขึ้นสู่อำนาจและฉีกสนธิสัญญาแวร์ซาย ทำให้ไฮง์เคิลกลายเป็นผู้มีส่วนสำคัญในการสร้างเสริมแสนยานุภาพทางอากาศของลุฟท์วัฟเฟอ เขาได้รับตำแหน่งแวร์เวียร์ทชัฟทซ์ฟือเรอร์ (ผู้นำฝ่ายเศรษฐกิจการสงคราม) จากรัฐบาลเยอรมัน รับผิดชอบด้านการฟื้นแสนยานุภาพของเยอรมนี
==อ้างอิง==
วิศวกรการบินชาวเยอรมัน
นักออกแบบอากาศยาน
กลุ่มภาษาซูดานิกกลาง

กลุ่มภาษาซูดานิกกลาง เป็นกลุ่มภาษาในแอฟริกาและเป็นแขนงสำคัญของกลุ่มภาษาไนโล-ซาฮารา ตั้งชื่อตามเขตซูดาน
มีการพูดในช่วงระหว่างทะเลสาบชาดและแม่น้ำโลโกเนทางตะวันตก และทะเลสาบอัลเบิร์ตและแม่น้ำไวท์ไนล์ทางตะวันออก และขยายไปจนถึงประเทศแคเมอรูน, ชาด, สาธารณรัฐอัฟริกากลาง, ซูดาน, ซูดานใต้, สาธารณรัฐประชาธิปไตยคองโก และยูกันดา
เอทโนล็อก ได้จัดภาษาซูดานิกกลางจำนวน 65 ภาษาดังนี้:
== อ้างอิง ==
กลุ่มภาษา
กลุ่มภาษาซูดานิกกลาง
กลุ่มภาษาสะฮารา

กลุ่มภาษาสะฮารา เป็นกลุ่มภาษาขนาดเล็กพูดทางตะวันออกของทะเลทรายสะฮารา ตั้งแต่ดาร์ฟูร์ตะวันตกเฉียงเหนือจนถึงตอนใต้ของลิเบีย, เหนือและกลางของชาด, ตะวันออกของไนเจอร์ และตะวันออกเฉียงเหนือของไนจีเรีย ภาษาที่โดดเด่นในกลุ่มภาษานี้คือภาษาเคอนูริ, ภาษาดาซา และภาษาซากฮาวา กลุ่มภาษานี้จัดอยู่ในตระกูลภาษาไนล์-สะฮารา
รายการคำเปรียบเทียบของกลุ่มภาษาสะฮารารวบรวมโดย Václav Blažek (2007)
== การจัดกลุ่ม ==

==กาารจัดอันดับภายนอก==
รอเจอร์ เบลนช์โต้แย้งว่ากลุ่มภาษาสะฮารากับซองไฮอยู่ในสาขาซองไฮ-สะฮารา ซึ่งอยู่ในตระกูลภาษาไนล์-สะฮารา
==การสร้างคำใหม่==
Cyffer (2020:385) ให้ตัวอย่างการสร้างคำใหม่ในภาษาสะฮาราดั้งเดิมดังนี้:
==เทียบคำศัพท์==
== อ้างอิง ==
 
ตระกูลภาษา
ไฮง์เคิล เฮ 178

ไฮง์เคิล เฮ 178 (Heinkel He 178) เป็นเครื่องบินลำแรกของโลกที่บินด้วยกำลังจากเครื่องยนต์เทอร์โบเจ็ต นับว่าเป็นเครื่องบินเจ็ตที่บินได้จริงลำแรก ถูกออกแบบและพัฒนาขึ้นอย่างลับๆโดยบริษัทอากาศยานไฮง์เคิลของเยอรมนีภายใต้การกำกับดูแลของแอ็นสท์ ไฮง์เคิล ผู้มุ่งเน้นการพัฒนาการบินความเร็วสูง เครื่องบินเจ็ตเฮ 111 ขึ้นบินครั้งแรกในวันที่ 27 สิงหาคม ค.ศ. 1939 เพียงวันเดียวก่อนสงครามโลกครั้งที่สองจะปะทุขึ้น มีนายเอริช วาร์ซิทซ์ (Erich Warsitz) เป็นนักบินทดสอบ
==คุณลักษณะ==

==อ้างอิง==
เครื่องบินไฮง์เคิล
เครื่องบินเยอรมันในสงครามโลกครั้งที่สอง
มิสเวิลด์ 2019

มิสเวิลด์ 2019 (Miss World 2019) เป็นการจัดประกวดมิสเวิลด์ครั้งที่ 69 ซึ่งจัดขึ้นที่กรุงลอนดอน สหราชอาณาจักร เมื่อวันที่ 14 ธันวาคม ค.ศ. 2019 โดย บาเนซา ปอนเซ มิสเวิลด์ 2018 จากประเทศเม็กซิโก ได้สวมมงกุฎให้แก่ โทนี-แอนน์ ซิงห์ จากประเทศจาเมกา ครองตำแหน่งมิสเวิลด์ 2019
== ผลการประกวด ==
=== ตำแหน่งสำคัญ ===
=== คอนติเนนทอลควีนส์ออฟบิวตี ===
== กิจกรรมก่อนการประกวด ==
===เฮด-ทู-เฮด ชาลเลนจ์===
==== รอบที่ 1 ====
เข้ารอบที่ 2 โดยเฮด-ทู-เฮด ชาลเลนจ์.
เข้ารอบที่ 2 โดยเฮด-ทู-เฮด ชาลเลนจ์, ผ่านเข้ารอบ 40 คนสุดท้าย โดยชาเลนจ์อื่นๆ ที่ไม่ใช่เฮด-ทู-เฮด ชาลเลนจ์.
เข้ารอบ 40 คนสุดท้าย โดยชาเลนจ์อื่นๆ ที่ไม่ใช่เฮด-ทู-เฮด ชาลเลนจ์.
เข้ารอบ 40 คนสุดท้าย โดยการเลือกของคณะกรรมการ.
==== รอบที่ 2 ====
เข้ารอบ 40 คนสุดท้าย โดยผ่านเฮด-ทู-เฮด ชาลเลนจ์
=== ท็อปโมเดล ===
มิสไนจีเรีย Nyekachi Douglas เป็นผู้ชนะการแข่งขันท็อปโมเดล และเป็นผู้เข้าแข่งขันที่ได้เข้ารอบ 40 คนสุดท้ายของมิสเวิลด์ 2019.
=== สปอร์ต ===
มิสหมู่เกาะบริติชเวอร์จิน Rikkiya Brathwaite ได้รับรางวัลทักษะกีฬา และเป็นผู้เข้าแข่งขันที่ได้เข้ารอบ 40 คนสุดท้ายของมิสเวิลด์ 2019.
=== ทาเลนต์ ===
มิสจาเมกา Toni-Ann Singh ได้รับรางวัลการแข่งขันทาเลนต์ และเป็นผู้เข้าแข่งขันทีได้เข้ารอบ 40 คนสุดท้ายของมิสเวิลด์ 2019
=== มิสมัลติมีเดีย ===
มิสเนปาล Anushka Shrestha ได้รับรางวัลมิสมัลติมีเดีย และได้ผ่านเข้ารอบ 40 คนสุดท้ายของ มิสเวิลด์ 2019.
=== บิวตีวิธอะเพอร์โพส ===
เป็นครั้งแรกที่เข้ารอบสุดท้ายทั้ง 10 คนผ่านเข้ารอบ 40 อันดับแรกของ มิสเวิลด์ 2019 เนื่องจากโครงการและความคิดริเริ่มที่น่าประทับใจ หนึ่งในนั้นจะได้รับรางวัลพิเศษที่จะประกาศในตอนท้ายของการประกวด.
==ผู้เข้าแข่งขัน==
ผู้เข้าแข่งขัน 111 คนที่ได้รับการยืนยัน.
== หมายเหตุ ==
=== กลับมาเข้าร่วม ===
เข้าร่วมการประกวดครั้งล่าสุดในปี ค.ศ. 2006:
เข้าร่วมการประกวดครั้งล่าสุดในปี ค.ศ. 2013:
เข้าร่วมการประกวดครั้งล่าสุดในปี ค.ศ. 2015:
เข้าร่วมการประกวดครั้งล่าสุดในปี ค.ศ. 2016:
เข้าร่วมการประกวดครั้งล่าสุดในปี ค.ศ. 2017:
=== ได้รับการแต่งตั้ง ===
=== ปฏิบัติหน้าที่แทน ===
=== ถอนตัว ===
– Larissa Robitschko will not compete in Miss World or Miss Universe after the Miss Austria Organization relinquished the local franchise.
, , , , , , , , , , and  – No contest.
– The Miss Lebanon 2019 pageant was postponed several times then ultimately canceled, citing the country's political unrest.
– Valerie Mille Binguira
– Sanja Lovčević
– The Miss World Zimbabwe 2019 pageant was canceled, citing the country’s economic crisis.
==ผู้เข้าแข่งขันที่เคยประกวดในระดับนานาชาติมาแล้ว==
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
นางงามจักรวาล
2019: : Elena Castro Suarez
2019: : Milena Sadowska
== อ้างอิง ==
== แหล่งข้อมูลอื่น ==
เว็บไซต์มิสเวิลด์อย่างเป็นทางการ
การประกวดนางงาม
มิสเวิลด์
ซังคท์อันโทนอัมอาร์ลแบร์ค

ซังคท์อันโทนอัมอาร์ลแบร์ค (Sankt Anton am Arlberg) หรือเรียกอย่างย่อว่า ซังคท์อันโทน (St. Anton) เป็นหมู่บ้านและแหล่งพักตากอากาศสกีในรัฐทีโรล ประเทศออสเตรีย ตั้งอยู่บริเวณทิวเขาแอลป์ทีโรล มีกระเช้าลอยฟ้าขึ้นไปถึงที่ความสูง 2,811 เมตรเหนือระดับน้ำทะเล
==แหล่งข้อมูลอื่น==
Arlberger Bergbahnen AG (cable car company)
Weather, webcams, videos, etc. from Sankt Anton am Arlberg
เมืองในรัฐทีโรล
เม็สเซอร์ชมิท เม 262

เม็สเซอร์ชมิท เม 262 (Messerschmitt Me 262) ชื่อเล่นทั่วไปคือ ชวัลเบอ (Schwalbe; "นกนางแอ่น") และชื่อเล่นรุ่นต่อสู้–ทิ้งระเบิดคือ ชตวร์มโฟเกิล (Sturmvogel; "ปักษาวายุ") เป็นเครื่องบินขับไล่รุ่นแรกของโลกที่ขับเคลื่อนด้วยเครื่องยนต์เจ็ต การออกแบบเริ่มขึ้นก่อนสงครามโลกครั้งที่สอง แต่ด้วยประสบปัญหาทางเครื่องยนต์และโลหวิทยา ทำให้เครื่องบินนี้สามารถเข้าประจำการในลุฟท์วัฟเฟอได้ในกลางปี ค.ศ. 1944 นับว่าเป็นเครื่องบินรบที่เร็วที่สุดในยุคนั้น และยังเป็นอากาศยานที่มีเทคโนโลยีสูงสุดที่มีการใช้งานจริงในช่วงสงครามโลกครั้งที่สอง
==คุณลักษณะ (รุ่นย่อย Me 262 A-1a)==

==อ้างอิง==
 
เครื่องบินเม็สเซอร์ชมิท
เครื่องบินขับไล่
เครื่องบินขับไล่ในสงครามโลกครั้งที่สอง
เครื่องบินเยอรมันในสงครามโลกครั้งที่สอง
กลุ่มบริษัทไทยซัมมิท

กลุ่มบริษัทไทยซัมมิท เป็นบริษัทการผลิตของไทย โดยเป็นผู้ผลิตรถยนต์ รถจักรยานยนต์ เครื่องใช้ไฟฟ้าและเครื่องจักรการเกษตร ก่อตั้งในปี พ.ศ. 2520 สำนักงานใหญ่ตั้งอยู่ในจังหวัดสมุทรปราการ นอกจากนี้ยังมีสถานที่ผลิตที่นิคมอุตสาหกรรมแหลมฉบัง จังหวัดนครนายก จังหวัดระยองและจังหวัดสมุทรปราการ อีกทั้งมีสถานที่ผลิตนอกประเทศ เช่น มาเลเซีย อินโดนีเซีย เวียดนาม จีน อินเดีย ญี่ปุ่นและสหรัฐอเมริกา
== เจ้าของ ==
ไทยซัมมิทเป็นบริษัทที่มีเอกชนถือครองและครอบครัว "จึงรุ่งเรืองกิจ" เป็นเจ้าของ ซึ่งมี นางสาวชนาพรรณ จึงรุ่งเรืองกิจ ลูกสาวคนโตของ นางสมพร จึงรุ่งเรืองกิจ เป็นผู้บริหารหลัก ส่วนหุ้นที่เหลือมีบุตรธิดาทั้ง 5 คนเป็นเจ้าของร่วมกับนางสมพร โดยกรรมการบริหารบริษัท ประกอบด้วย
นางสมพร จึงรุ่งเรืองกิจ
นางสาวชนาพรรณ จึงรุ่งเรืองกิจ
นายธนาธร จึงรุ่งเรืองกิจ
นางสาวรุจิรพรรณ จึงรุ่งเรืองกิจ
นายสกุลธร จึงรุ่งเรืองกิจ
นายบดินทร์ธร จึงรุ่งเรืองกิจ
รายได้ปี พ.ศ. 2562 บริษัท ไทยซัมมิท ออโตพาร์ท อินดัสทรี จำกัด มีรายได้รวม 4,467,478,810.42 บาท เพิ่มขึ้นจากปี พ.ศ. 2561 ซึ่งมีรายได้รวมอยู่ที่ 3,106,195,758.22 บาท 
== อ้างอิง ==
== แหล่งข้อมูลอื่น ==
Thai Summit Group 
บริษัทของไทย
บริษัทที่ก่อตั้งในปี พ.ศ. 2520
สงครามคุ้มชาติ

สงครามคุ้มชาติ  ยังเป็นที่รู้จักกันคือ สงครามต่อต้านระบอบกษัตริย์ เป็นสงครามกลางเมืองที่เกิดขึ้นในจีน ตั้งแต่ปี ค.ศ. 1915–1916 เพียงสามปีก่อนที่ราชวงศ์จีนสุดท้าย ราชวงศ์ชิงได้ถูกโค่นล้มอำนาจและสาธารณรัฐจีนได้ถูกก่อตั้งขึ้นแทน สาเหตุของสงครามครั้งนี้คือ ยฺเหวียน ชื่อไข่ ประธานาธิบดีแห่งสาธารณรัฐจีนได้ประกาศสถาปนาตนเองขึ้นเป็น จักรพรรดิหงเซี่ยน จักรพรรดิแห่งจักรวรรดิจีน ในมณฑลยูนนาน ผู้นำทหาร อันได้แก่ ถัง จี้เหยา, ไช่ เอ้อ และหลี่ เลี่ยจวิน พวกเขาได้ประกาศแยกตัวเป็นอิสระและเปิดฉากต่อต้านต่อยฺเหวียน กองทัพของยฺเหวียนต้องประสบความปราชัยและแตกแยก ซึ่งได้ทำให้มณฑลต่างๆในภาคใต้ต่างประกาศแยกตัวเป็นอิสระเช่นกัน ในท้ายที่สุด ภายใต้แรงกดดันอย่างมหาศาลจากทั่วทั้งประเทศ ยฺเหวียน ชื่อไข่ต้องจำใจประกาศสละราชบังลังก์ เขาจึงกลับไปดำรงตำแหน่งป็นประธานาธิบดีตามเดิมและเสียชีวิตไม่กี่เดือนต่อมา
==อ้างอิง==
Fairbank, John King; Twitchett, Denis (1983). The Cambridge History of China: Republican China 1912–1949, Part 1. Cambridge University Press. .
Putnam Weale, Bertram Lenox (1917). The fight for the Republic in China. Dodd, Mead and Company. pp.&nbsp;490. OCLC 1541271.
ประวัติศาสตร์จีน
สงครามกลางเมือง
สงครามเกี่ยวข้องกับทวีปเอเชีย
แหล่งไดโนเสาร์โคกผาส้วม

แหล่งไดโนเสาร์โคกผาส้วม หรือ ศูนย์การเรียนรู้พิพิธภัณฑ์ไดโนเสาร์ โคกผาส้วม เป็นแหล่งขุดค้นพบไดโนเสาร์ยุคสุดท้าย ตั้งอยู่ในพื้นที่ป่าชุมชนป่าโคกผาส้วม ตำบลนาคำ อำเภอศรีเมืองใหม่ จังหวัดอุบลราชธานี
== การสำรวจ ==
เมื่อปี พ.ศ. 2536 คณะสำรวจไทยและฝรั่งเศสได้เดินทางมาสำรวจพื้นที่ป่าโคกผาส้วมแห่งนี้ สันนิษฐานว่าพื้นที่ดังกล่าวเคยเป็นทะเลสาบน้ำจืดขนาดใหญ่ โดยพบฟันของไดโนเสาร์คล้ายกับสยามโมซอรัส สุธีธรนี และอีกส่วนหนึ่งเป็นฟันของไดโนเสาร์ออร์นิโธพอด วงศ์อีกัวโนดอนทิดส์ และนี่คือหลักฐานแรกที่บอกได้ว่ามีไดโนเสาร์พวกออร์นิโธพอดในประเทศไทย สำหรับชิ้นส่วนของซากดึกดำบรรพ์ ชาวบ้านที่ได้รวมตัวจัดตั้งกลุ่มอนุรักษ์ป่าโคกผาส้วมได้นำไปเก็บรักษาไว้ที่กรมทรัพยากรธรณี และอีกส่วนหนึ่งได้นำมาเก็บรักษาที่ สำนักงานองค์การบริหารส่วนตำบลนาคำ อำเภอศรีเมืองใหม่ ขณะที่ชาวบ้านต้องการให้มีการจัดสร้างพิพิธภัณฑ์ เพื่อเก็บรวบรวมและอนุรักษ์ไว้ให้ลูกหลานและผู้ที่สนใจมาศึกษาดูงานต่อไป
นอกจากนี้แล้วการค้นพบนี้ยังแสดงให้เห็นว่ามีไดโนเสาร์กินพืชขนาดใหญ่ที่มีสะโพกคล้ายนกและมีขาหลังที่ใหญ่กว่าขาหน้า อย่างพวกออร์นิโธพอด ซึ่งจะเป็นจุดดึงดูดให้ผู้ที่สนใจได้มาศึกษาหาความรู้เพิ่มเติม
== ลักษณะทางธรณีวิทยา ==
บริเวณที่ค้นพบซากดึกดำบรรพ์มีเนื้อที่ประมาณ 2 ไร่ พื้นดินมีลักษณะเป็นหินทราย สีน้ำตาลแดงอ่อน หินมีเนื้อละเอียดถึงปานกลาง อยู่ในหมวดหินโคกกรวด มีอายุราว 100–110 ล้านปี
== ซากดึกดำบรรพ์ที่ค้นพบ ==

ซากไดโนเสาร์ที่ค้นพบที่ระบุสายพันธุ์ได้มีทั้งหมด 9 สายพันธุ์ได้แก่
อิกัวโนดอน
ไทแรนโนซอรัส
ภูเวียงโกซอรัส สิรินธรเน
สไปโนซอรัส
สยามโมซอรัส
เลปิโดเทส
ไฮโบดอน
เต่าโบราณ
จระเข้โบราณ
และยังมีอีกสองชนิดที่ไม่ยังสามารถระบุสายพันธุ์ได้
== การเดินทาง ==
รถยนต์ส่วนตัวใช้เส้นทาง  ทางหลวงแผ่นดินหมายเลข 2135 ออกจากตัวอำเภอศรีเมืองใหม่ประมาณ 2 กิโลเมตร จะเห็นที่ทำการองค์การบริหารส่วนตำบลนาคำอยู่ทางขวามือ เลี้ยวขวาข้างที่ทำการองค์การบริหารส่วนตำบลนาคำมาประมาณ 50 เมตร พิพิธภัณฑ์จะอยู่ทางขวามือ
== อ้างอิง ==
แหล่งไดโนเสาร์ยุคสุดท้าย , จากเว็บไซต์อุทยานธรณีแห่งประเทศไทย กรมทรัพยากรธรณี, สืบค้นเมื่อ 10 กุมภาพันธ์ 2562.
อุบลฯ ฮือฮาพบซากไดโนเสาร์อายุ 110 ล้านปี, จากข่าว Sanook.com, สืบค้นเมื่อ 10 กุมภาพันธ์ 2562.
ไดโนเสาร์ในประเทศไทย
สถานที่ท่องเที่ยวในจังหวัดอุบลราชธานี
พิพิธภัณฑ์ทางธรณีวิทยา
สมัยขุนศึก

สมัยขุนศึก (, ค.ศ. 19161928) เป็นช่วงยุคสมัยในประวัติศาสตร์สาธารณรัฐจีน เมื่อการควบคุมประเทศได้ถูกแบ่งแยกโดยอดีตขุนศึกของกองทัพเป่ย์หยางและก๊กอื่น ๆ ในภูมิภาค ซึ่งได้กระจัดกระจายไปทั่วภูมิภาคแผ่นดินใหญ่ ได้แก่ เสฉวน ชานซี ชิงไห่ หนิงเซี่ย กวางตุ้ง กวางไซ กานซู่ ยูนนาน และซินเจียง
ในวิชาประวัติศาสตร์, ยุคสมัยนั้นได้เริ่มต้นเมื่อยฺเหวียน ชื่อไข่ได้ถึงแก่อสัญกรรมในปี ค.ศ. 1916 และท้ายที่สุดจนกระทั่งปี ค.ศ. 1928 เมื่อฝ่ายชาตินิยมก๊กมินตั๋ง (KMT) ได้รวบรวมจีนอย่างเป็นทางการซึ่งผ่านมาด้วยการกรีฑาทัพขึ้นเหนือ ได้เป็นจุดเริ่มต้นของทศวรรษหนานจิง ขุนศึกหลายคนยังคงมีอิทธิพลต่อไปในช่วงปี ค.ศ. 1930 และ 1940 ซึ่งได้กลายเป็นปัญหาสำหรับรัฐบาลชาตินิยมในช่วงสงครามจีน–ญี่ปุ่นครั้งที่สอง
ยุคสมัยนี้ได้มีลักษณะของความขัดแย้งทางทหารอย่างต่อเนื่องระหว่างก๊กที่แตกต่างกันและความขัดแย้งที่ใหญ่ที่สุดคือ สงครามที่ราบภาคกลาง (Central Plains War) ซึ่งมีทหารร่วมรบกว่าหนึ่งล้านนาย
== ดูเพิ่ม ==
ศตวรรษแห่งความอัปยศอดสู (Century of humiliation)
== อ้างอิง ==
ประวัติศาสตร์จีน
สาธารณรัฐจีน (ค.ศ. 1912–1949)
ยุคสมัยในประวัติศาสตร์